Dr Graf het as Handwärker z Basel und z Solothurn gschafft, aber as Riisläufer au es abetürligs und wilds Läbe gfüehrt. S künstlerische Wärk vom Graf isch Deil vo dr Schwiizer Renaissance-Kunscht und isch vo hocher Qualität. Vo siine Glasbilder isch fascht nüt meh übrig. Siini Handzeichnige, Chupferstich und Zeichnige für ä Holzschnitt si meischdens Sittebilder, Darstellige us em Lagerlebe vo de Söldner und Genrefigure. Si dynamischi Schtrichfüehrig und ä gwüssi ironischi Dischtanz in siine Grafike si bemerkenswärt, und erinnere in ihrer Früschi an dr Hans Holbein der Jünger.